OpenLLM-France/wikimedia huggingface dataset:
# Enea

Enea (grec antic: Αἴνεια) era una ciutat de la Calcídia, a Macedònia, a l'altra banda de Pidna i a uns 30 km de Tessalònica, segons que diu Titus Livi.
La tradició atribueix la seva fundació a Enees. Dionís d'Halicarnàs i Virgili, diuen que un grup de supervivents de la guerra de Troia encapçalats per Enees van arribar a la península de Pal·lene on els van acollir els seus habitants. Allà van construir un temple a Afrodita i van fundar una ciutat.
Enea va ser colonitzada pels corintis. Després de la mort d'Alexandre el Gran, Cassandre va fundar Tessalònica i hi va desplaçar la major part de la població d'Enea, segons Heròdot i Estrabó. No obstant això, encara un lloc important durant les guerres macedòniques, i no es devia despoblar del tot.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 172. ISBN 9788441224223.
* 1 2 Smith, William (ed.). «Aeneia». Dictionary of Greek and Roman Geography (1854). [Consulta: 18 gener 2021].
* ↑ Virgili. Eneida, III, 16
* ↑ Dionís d'Halicarnàs. Ῥωμαϊκὴ Ἀρχαιολογία (Rhōmaikē archaiologia), I, 49,4
# Enebakk

Enebakk és un municipi situat al comtat d'Akershus, Noruega. Té 10.870 habitants (2016) i té una superfície de 233 km². El centre administratiu del municipi és el poble de Kirkebygda.
El municipi es divideix en quatre àrees anomenades Flateby (codi postal 1911), Kirkebygda (codi postal 1912), i Ytre Enebakk (codi postal 1914). Està situat al sud del comtat d'Akershus.
El punt més alt d'Enebakk és la muntanya Vardåsen, situat entre els llacs Børtervann i Øyeren, a 374 metres sobre el nivell del mar.
Enebakk és a tan sols 30 quilòmetres dels límits de la ciutat d'Oslo, amb fàcil accés en bus a la capital del país. Des del 2004 no hi ha cap estació de tren activa al municipi.

## Ciutats agermanades

Enebakk manté una relació d'agermanament amb la següent localitat:
* - Hammarö, Comtat de Värmland, Suècia

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 16 abril 2016].
* ↑ Jakobsen, Kate S. «Kommunens prioriteringer» (en noruec). Enebakk Avis, 09-10-2008 [Consulta: 16 desembre 2008].

## Enllaços externs

* Enebakk - Lloc web oficial
# Reial Unió Belga de Futbol

La Reial Unió Belga de Futbol, oficialment Union Royale Belge des Societes de Football Association / Koninklijke Belgische Voetbal Bond (URBSFA/KBVB) (en francès/neerlandès) dirigeix el futbol a Bèlgica i té la seu a Brussel·les. Va ser fundada el 1895.

## Presidents

* 1895–1924: Baró Edouard de Laveleye
* 1924–1929: Comte Joseph d'Oultremont
* 1929–1937: Rodolphe William Seeldrayers
* 1937–1943: Oscar van Kesbeeck
* 1945–1951: Francis Dessain
* 1951–1967: Georges Hermesse
* 1967–1987: Louis Wouters
* 1987–2001: Baró Michel D'Hooghe
* 2001–2005: Jan Peeters
* 2006–2017: François De Keersmaecker
* 2017-2019: Gérard Linard
* 2019-present: Mehdi Bayat

## Vegeu també

* Futbol a Bèlgica
* Selecció de futbol de Bèlgica

## Enllaços externs

* Reial Unió Belga de Futbol - Lloc web oficial (anglès) (alemany) (francès) (neerlandès)
# Soriculus minor

Soriculus minor és una espècie de mamífer eulipotifle de la família de les musaranyes (Soricidae). Viu a Assam (nord-est de l'Índia). Té una llargada de cap a gropa de 62-77 mm, la cua de 31,5-43 mm i un pes de 7,7-12,1 g, cosa que en fa l'espècie més petita del gènere Soriculus. Té el pelatge gris fosc a negre. És el tàxon germà de S. beibengensis. En el passat, ha estat classificat com a subespècie de S. nigrescens o de l'espècie actualment denominada Episoriculus leucops. El seu nom específic, minor, significa ‘menor’ en llatí.

## Referències

* ↑ Pei et al., 2024, p. 142 i 148.
* ↑ Pei et al., 2024, p. 148.
* ↑ Pei et al., 2024, p. 139.

## Bibliografia

* Pei, X.; Chen, Z.; Li, Q.; Li, X.; Pu, C.; Luo, K.; Luo, J.; Pu, M.; Wang, H.; Khanal, L.; Jiang, X. «A new species of the genus Soriculus (Soricidae, Eulipotyphla, Mammalia) from Medog in the eastern Himalaya» (en anglès). ZooKeys, 1.195, 2024, pàg. 139-155. DOI: 10.3897/zookeys.1195.115699.
# Litoria pygmaea

Litoria pygmaea és una espècie de granota del gènere Litoria de la família dels hílids. Originària d'Indonèsia i Papua Nova Guinea.

## Referències

* ↑ IUCN SSC Amphibian Specialist Group «Litoria pygmaea» (en anglès). The IUCN Red List of Threatened Species in 2019, 25-07-2019. DOI: 10.2305/iucn.uk.2020-3.rlts.t55749a152546003.en..
# Litoria quadrilineata

Litoria quadrilineata és una espècie de granota del gènere Litoria de la família dels hílids. Originària d'Indonèsia.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Necrosi tubular aguda

La necrosi tubular aguda (NTA) és una condició mèdica que implica la necrosi de les cèl·lules tubulars epitelials que formen els túbuls renals dels ronyons. L'NTA es presenta com a lesió renal aguda i és una de les causes més freqüents d'insuficiència renal aguda. Les causes freqüents d'NTA inclouen la baixa pressió arterial i l'ús de fàrmacs nefrotòxics. La presència de "cilindres marrons fangosos" de cèl·lules epitelials en l'orina és patognomònica per a NTA. El maneig d'aquesta condició es basa en el tractament dels factors precipitants (hidratació, retirada de fàrmacs nefrotòxics). Com que les cèl·lules tubulars se substitueixen contínuament, la prognosi general de l'NTA és força bona si se'n corregeix la causa subjacent; i és probable que s'atenyi la recuperació en 7-21 dies.

## Referències

* 1 2 3 «Acute Tubular Necrosis (ATN)». Nephrology Channel. HealthCommunities.com, 2008. [Consulta: 23 setembre 2008].
* ↑ Goldman, Lee; Cecil, Russell L.. Cecil medicine. Philadelphia, PA: Saunders Elsevier, 2008, p. 705. ISBN 978-0-8089-2377-0. OCLC 191854838.
# Mésanger

Mésanger (en bretó Mezansker, en gal·ló Mezanskere) és un municipi francès, situat a la regió de país del Loira, al departament de Loira Atlàntic, que històricament va formar part de la Bretanya. L'any 2006 tenia 4.263 habitants. Limita amb Ancenis al sud, Couffé al sud-oest, Mouzeil a l'oest, Teillé, Pannecé al nord, Pouillé-les-Coteaux al nord-est i La Roche-Blanche a l'est.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 057 | 2 131 | 2 199 | 2 335 | 2 433 | 2 270 | 2 501 | 2 607 | 2 701 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 827 | 2 790 | 2 863 | 2 973 | 3 010 | 2 960 | 2 928 | 2 884 | 2 798 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 621 | 2 541 | 2 424 | 2 140 | 2 090 | 2 011 | 2 002 | 1 905 | 1 870 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 829 | 1 839 | 2 051 | 2 717 | 3 068 | 3 135 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1965-1971 | Joseph Serbé-Chauveau | |
| 1971-1995 | Gilbert Chéron | |
| 1995-2008 | Jacques Jamois | UMP |
| 2008- | Jean-Yves Clouet | MoDem |

## Galeria d'imatges

* Castell del Pas Nantais
* Mas de Quétraye
* Ajuntament
# N'Tjiba

N'Tjiba és una comuna o municipi del cercle de Kati de la regió de Koulikoró, a Mali. A l'abril de 2009 tenia una població censada de 21.792 habitants.
Està situada al sud-oest del país, prop de la capital nacional, Bamako, i de la frontera amb la República de Guinea.

## Referències

* ↑ Informació demogràfica de Mali Consultat el 5 de setembre de 2018.
# Noar Meretz

Noar Meretz (en hebreu: נוער מרצ, transliterat: Noar Meretz) és la branca juvenil del partit polític israelià Nou Moviment - Mérets. L'organització va ser fundada el 1992, després de la unió entre els partits polítics israelians Mapam i Ratz. El primer coordinador de les joventuts de Meretz va ser Ilan Gilon.
L'organització combina l'educació cultural i política amb l'activisme polític, i està present en la gestió del partit.
La constitució interna del partit polític Nou Moviment-Mérets, diu que els membres Noar Meretz, han de participar en la gestió del partit. Actualment, al voltant de 400 estudiants amb edats compreses entre els 12 i els 18 anys són membres de les joventuts de Meretz.

## Referències

* ↑ www.meretz.org.il/
# Llei de consultes populars per via de referèndum

La Llei de consultes populars per via de referèndum és una llei que té per objectiu regular les consultes populars sobre qüestions d'interès especial per a Catalunya i les consultes d'àmbit local. La llei va ésser aprovada pel Parlament de Catalunya el 10 de març de 2010.

## Oposició a la llei

El Govern d'Espanya, presidit per José Luis Rodríguez Zapatero, va recórrer a finals de 2010 la llei davant el Tribunal Constitucional del Regne d'Espanya, que en suspengué cautelarment alguns dels articles de la llei, encara que el juny de 2011 n'aixecà la suspensió. És per això, que a manca d'un veredicte definitiu, la llei segueix vigent.

## Referències

* ↑ El parlament aprova la llei de consultes populars amb l'únic suport del tripartit, VilaWeb.
* ↑ «El Tribunal Constitucional espanyol aixeca la suspensió cautelar a la Llei catalana de consultes». Racó Català [Consulta: 10 abril 2014].

## Enllaços externs

* Llei de consultes populars per via de referèndum
# Notèrids

Els notèrids (Noteridae) són una família de coleòpters aquàtics del subordre Adephaga, relacionada amb els Dytiscidae, i antigament classificats dins d'ells. La família comprèn unes 250 espècies repartides en 14 gèneres, que es poden trobar en tot el món, especialment als tròpics.

## Característiques

Aquests escarabats són relativament petits, mesurant entre 1 a 5 mm, amb el cos oval, de color marró clar a marró vermellós fosc. El cap és curt i de vegades està cobert pel protòrax. Es diferencien bàsicament per la presència de la "plataforma notèrida", una placa situada ventralment entre el segon i tercer parell de potes.

## Història natural

Tant els adults com les larves són aquàtics, i es troben normalment al voltant de plantes. Tenen un hàbit de caminar sobri poses i substrats, i són principalment carnívors amb cert canibalisme observat.

## Taxonomia

* Subfamília Phreatodytinae
** Phreatodytes
* Subfamília Noterinae
** Notomicrus
** Neohydrocoptus
** Suphis
** Noterus
** Renotus
** Pronoterus
** Mesonoterus
** Siolius
** Synchortus
** Hydrocanthus
** Canthydrus
** Suphisellus

## Referències

* ↑ Slipinski S.A., Leschen R.A.B., Lawrence J.F. 2011. Order Coleoptera Linnaeus, 1758. In: Zhang Z.-Q. (ed.) Animal biodiversity: An outline of higher-level classification and survey of taxonomic richness. Zootaxa 3148: 203–208, 2011
* Roughley, R. I. 2001. "Noteridae", in Ross H. Arnett, Jr. & Michael C. Thomas, American Beetles, vol. 1. CRC Press.
# Neola (Iowa)

Neola és una població dels Estats Units a l'estat d'Iowa. Segons el cens del 2000 tenia 845 habitants.

## Demografia

Segons el cens del 2000, Neola tenia 845 habitants, 339 habitatges, i 247 famílies. La densitat de població era de 815,6 habitants/km².
Dels 339 habitatges en un 37,2% hi vivien nens de menys de 18 anys, en un 59,3% hi vivien parelles casades, en un 9,1% dones solteres, i en un 27,1% no eren unitats familiars. En el 24,2% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,96.
Per edats la població es repartia de la següent manera: un 27,6% tenia menys de 18 anys, un 6,9% entre 18 i 24, un 29,7% entre 25 i 44, un 21,3% de 45 a 60 i un 14,6% 65 anys o més.
L'edat mediana era de 35 anys. Per cada 100 dones de 18 o més anys hi havia 93,1 homes.
La renda mediana per habitatge era de 47.500 $ i la renda mediana per família de 49.632 $. Els homes tenien una renda mediana de 30.288 $ mentre que les dones 23.182 $. La renda per capita de la població era de 17.737 $. Entorn del 4,3% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Neola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Neola». American Fact Finder. Oficina del Cens dels Estats Units, 12-01-2010.
# Neolaeops microphthalmus

Neolaeops microphthalmus és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 21 cm de llargària total.

## Distribució geogràfica

Es troba des de les costes del sud del Japó, Taiwan, Austràlia i KwaZulu-Natal (Sud-àfrica).

## Referències

* ↑ The Taxonomicon (anglès)
* 1 2 FishBase (anglès)
# Lleó P

Lleó P és una galàxia nana a la constel·lació del Lleó, a aproximadament 5 o 6 milions d'anys llum de la Terra, descoberta en 2013.
Malgrat a no aportar major informació astronòmica, posseeix grans reserves de gas i una formació estel·lar actual considerades inusuals per a una galàxia nana. La primera paraula del seu nom es deu a la constel·lació a la qual pertany, mentre que la lletra «P» significa «verge».

## Referències

* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* 1 2 3 4 5 6 7 Afirmat a: The SDSS Photometric Catalog, Release 7. Autor: Jennifer K. Adelman-McCarthy. Pàgina: 0. Data de publicació: 2009.
* ↑ Evan Skillman «ALFALFA discovery of the nearby gas-rich dwarf galaxy Leo P. I. H I observations» (en anglès). Astronomical Journal, 2013, pàg. 15. DOI: 10.1088/0004-6256/146/1/15.
# Lleó Paraspòndil

Lleó Paraspòndil (grec: Λέων Παρασπόνδυλος, Léon Paraspóndilos) fou un alt funcionari romà d'Orient del segle xi, ministre en cap de l'emperadriu Teodora i l'emperador Miquel VI.
És molt probable que «Paraspòndil» fos un sobrenom i que en realitat pertanyés a la família Espòndil. Possiblement estava emparentat amb el general Miquel Espondiles. És documentat com a funcionari sota Miquel IV el Paflagoni (r. 1034–1041) i ascendí per convertir-se en el ministre en cap de l'Imperi (paradinasteu) sota Teodora (r. 1042–1056) i Miquel VI (r. 1056–1057), amb els càrrecs de sincel·le i protosincel·le.
El seu contemporani, l'historiador i també funcionari Miquel Ateliates, el considerava un excel·lent administrador, però fou la negativa de Paraspòndil de tenir en compte els greuges dels alts càrrecs de l'exèrcit el 1057 la que precipità la revolta que acabà derrocant Miquel VI i instal·lant el general Isaac Comnè (r. 1057–1059) al tron. Després de la victòria dels rebels, Paraspòndil caigué en desgràcia i fou exiliat de Constantinoble i possiblement tonsurat per la força. Miquel Psel·los, que n'havia criticat les formes, intercedí en va per ell amb Isaac I Comnè. No se sap res sobre la resta de la seva vida.

## Referències

* 1 2 3 Kajdan, 1991, p. 1.586.

## Bibliografia

* Kajdan, A. The Oxford Dictionary of Byzantium (en anglès). Oxford University Press, 1991. ISBN 0-19-504652-8.
# Nevertheless, she persisted

"Nevertheless, she persisted" (en català "Tanmateix, persistí") és una expressió adoptada pel moviment feminista, particularment als Estats Units. Va esdevenir popular el 2017 després d'un vot al Senat dels Estats Units per silenciar les objeccions d'Elizabeth Warren a la confirmació del senador Jeff Sessions com a fiscal general dels EUA. El líder de la majoria del Senat Mitch McConnell va fer aquest comentari després de la votació argumentant perquè havia estat silenciada.
L'expressió es va fer viral després que les feministes la pengessin a les xarxes socials amb hastags referenciant altres dones. Crítics conservadors creuen que les comparacions entre Warren i altres activistes polítiques femenines són inapropiades. El significat de l'expressió ha passat a referir-se més àmpliament a la persistència de les dones en trencar murs, malgrat ser silenciades o ignorades.
# Nasution Karubaba

Nasution Karubaba (27 de novembre de 1989) és un exfutbolista indonesi.

## Estadístiques del club

| Club | Temporada | Super League | Super League | Premier Division | Premier Division | Piala Indonesia | Piala Indonesia | Total | Total |
| Club | Temporada | Aparicions | Gols | Aparicions | Gols | Aparicions | Gols | Aparicions | Gols |
| Persiram Raja Ampat | 2011-12 | 30 | 2 | - | - | - | - | 30 | 2 |
| Total | Total | 30 | 2 | - | - | - | - | 30 | 2 |

## Honors
### Clubs

* Persisam Putra Samarinda:
** Campionat de la Liga Indonesia Premier Division: 1 (2008-09)

## Referències

* ↑ «Nasution Karubaba» (en anglès). liga-indonesia.co.id. [Consulta: 26 juliol 2012].

## Enllaços externs

* «Nasution Karubaba». soccerway.com. [Consulta: 26 juliol 2012].
# Nasó

Nasó és el nom dels següents personatges:
* Nasó (cognom)
* Publi Nasó, qüestor el 44 aC
* Antoni Nasó, tribu militar el 69
* Quint Voconi Nasó, magistrat romà
# Nombre de Hartmann

El nombre de Hartmann (Ha), és un paràmetre adimensional de fluids, ja siguin gasos o líquids. Es defineix com la relació entre la viscositat i el magnetisme induïdes per forces de fricció, i té un paper important en la magnetohidrodinàmica.
El nombre de Hartmann és la relació entre la força electromagnètica i la força viscosa. Va ser introduït pel físic danès Julius Hartmann (1881-1951).

## Definició

El nombre de Hartmann es defineix com:
    ${\it {Ha}}=B\cdot L_{c}\cdot {\sqrt {\frac {\sigma }{\mu }}}$
on:
* $B$ és la inducció magnètica
* $L$ és la longitud característica
* $\sigma$ és la resistivitat
* $\mu$ és la viscositat

## Vegeu també

* Magnetohidrodinàmica
* Nombre de Chandrasekhar
* Nombre de Cowling

## Referències

* ↑ Kenneth R.Cramer, Shih-l Pai. Magnetofluid Dynamics for Engineers and Applied Physicists. Scripta Publishing Company, 1973. ISBN 0-07-013425-1.

## Bibliografia complementària

* P. Kurzweil: Das Vieweg Formel-lexikon. Vieweg+Teubner, 2002, S. 314 ISBN 3-528-03950-7.
* Carl W. Hall, Laws and Models:Science, Engineering and Technology, Boca Raton, CRC Press, 2000, 524 p. (ISBN 8449320186).
* Bernard Stanford Massey, Measures in science and engineering : their expression, relation and interpretation, Ellis Horwood Limited, 1986, 216 p. (ISBN 0853126070).
* Kenneth R.Cramer, Shih-l Pai (1973). Magnetofluid Dynamics for Engineers and Applied Physicists. Scripta Publishing Company. ISBN 0-07-013425-1.
* R. Moreau u. a.:Julius Hartmann and His Followers: A Review on the Properties of the Hartmann Layer. In: Magnetohydrodynamics Springer Netherlands, 2007, S. 155–170. ISBN 978-1-4020-4832-6.
# Nombre de Hagen

El nombre de Hagen $(Hg)$ és un nombre adimensional utilitzat en càlculs de flux forçat. És l'equivalent de flux forçat del nombre de Grashof i va rebre el seu nom de l'enginyer hidràulic alemany G. H. L. Hagen.
Es defineix com:
    $\mathrm {Hg} =-{\frac {1}{\rho }}{\frac {\mathrm {d} p}{\mathrm {d} x}}{\frac {L^{3}}{\nu ^{2}}}$
on:
   * ${\frac {\mathrm {d} p}{\mathrm {d} x}}$ = gradient de pressió
   * L = longitud característica
   * ρ = densitat del fluid
   * ν = viscositat cinemàtica
Per convecció natural
    ${\frac {\mathrm {d} p}{\mathrm {d} x}}=\rho g\beta \Delta T,$
per tant, el número de Hagen coincideix amb el nombre de Grashof.
Awad: va presentar el nombre de Hagen vers el nombre de Bejan. Tot i que el seu significat físic no és el mateix, perquè el primer representa el gradient de pressió adimensional mentre que el segon representa la caiguda de pressió sense dimensió, va mostrar que el nombre de Hagen coincideix amb el nombre de Bejan en els casos en què la longitud característica (l) és igual al flux longitud (L). També va introduir una nova expressió del nombre de Bejan al flux Hagen-Poiseuille. A més, va presentar l'extensió del número Hagen a un formulari general. Per al cas de l'analogia de Reynolds (Pr = Sc = 1), totes aquestes tres definicions del nombre de Hagen seran iguals.
La forma general del nombre Hagen és
    $\mathrm {Hg} =-{\frac {1}{\rho }}{\frac {\mathrm {d} p}{\mathrm {d} x}}{\frac {L^{3}}{\delta ^{2}}}$
on $\delta$ és la corresponent difusivitat del procés en consideració.

## Referències

* ↑ Awad, M.M. «Hagen number versus Bejan number» (en anglès). Thermal Science, 17(4), 2013, pàg. 1245. DOI: 10.2298/TSCI1304245A.
# Nuestro Amor

Nuestro Amor és el segon disc d'estudi del grup mexicà RBD, publicat uns 11 mesos després del seu reeixit debut Rebelde. És un disc principalment Pop/Rock, més madur que el deu primer disc. Consta de 14 temes, tots ells inedits.
Aquest disc va establir diversos records des dels seus inicis: es van vendre uns 116.000 discos en les primeres 7 hores, establint categoria de platí (el més ràpid venedor de la història de Mèxic), i venent més de 160.000 a la primera setmana. Al Brasil, es van vendre 250.000 en les primeres setmanes, i la majoria d'aquests, es van reservar per internet abans que sortissin a la venda.

## Cançons

* "Nuestro amor" 3:39
* "Me voy" 3:27
* "Feliz cumpleaños" 3:00
* "Este corazón" 3:32
* "Así soy yo" 3:10
* "Aún hay algo" 3:36
* "A tu lado" 3:49
* "Fuera" 3:39
* "Qué fue del amor" 3:46
* "Qué hay detrás" 3:19
* "Tras de mí" 3:13
* "Solo para ti" 3:43
* "Una canción" [Live] 3:45
* "Liso, sensual" 3:12
A Mèxic va debutar al núm.1, mentre que al Brasil arribà al número 1 i la versió en portuguès del disc al núm.10. Als EUA va debutar al núm.88 del Billboard 200, i al núm.1 als Top Latin Albums i Latin Pop Albums.
# Nissan ben Avraham

Nissan ben-Avraham, en hebreu: ניסן בן אברהם, nascut Nicolau Aguiló (Palma, 1957), és un rabí mallorquí.
Des de molt jove s'interessà pels seus origen jueus i la cultura jueva per mor dels seus orígens xuetes. El 1977 passà a residir a Israel on, després de la seva conversió al judaisme, prengué el seu nom actual. Va cursar estudis de rabí a les ieixivot de Mercaz ha-Rav i d'Ateret Cohanim, a Jerusalem, i a la Ieixivat Hesder Xiló, llicenciant-se com a rabí l'any 1991. Després (2009) treballà com a mestre d'assignatures religioses (Torà, Mixnà i Talmud), al Talmud-Torà de Xiló, i actualment (2011) arriba dos o tres dies cada mes a Ciutat en una gira per diverses ciutats espanyoles, per tal d'ensenyar la tradició jueva principalment als qui, com ell, creuen que tots els fills del Poble jueu necessiten conèixer de primera mà els fonaments més amples de la cultura jueva des del punt de vista dels mateixos jueus.
Ha publicat la novel·la històrica curta, La Por, que tracta de l'atac contra el call mallorquí l'any 1391, i l'assaig Els Anussim, relatiu a la història dels jueus conversos a Mallorca i llur estatus legal dins del Poble jueu, segons la legislació jueva.

## Referències

* ↑ http://www.libreriaelpozoyelpendulo.com/contents/es-mx/p302.html Arxivat 2016-03-03 a Wayback Machine.
* ↑ http://www.libreriaelpozoyelpendulo.com/contents/es-mx/p278.html Arxivat 2016-03-03 a Wayback Machine.
# Lluís de Requesens

Lluís de Requesens és el nom dels següents personatges:
* Lluís de Requesens i de Relat (s.XIV - s.XV) Senyor de la baronia d'Altafulla i de la Nou.
* Lluís de Requesens i Joan de Soler (? ~1435 - 1509), alt funcionari reial i segon comte de Palamós.
* Lluís de Requesens i Zúñiga (Molins de Rei, 1528 - Brussel·les, 1576), militar i administrador reial.
* Lluís de Requesens (poeta) Poeta del segle xv.